**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL ILGALAIKIO MATERIALIOJO TURTO PANAUDOS

2018 m. spalio 12 d. Nr. 34-1474

 Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 3 dalies 2 punktu, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1349](http://www.infolex.lt/lazdijai/Default.aspx?Id=3&DocId=33800)  „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 5.2 ir 7.2 papunkčiais, atsižvelgdama į Lazdijų rajono savivaldybės administracijos direktoriaus 2018-10-09 sutikimą Nr. 1-2764 „Dėl turto perdavimo viešajai įstaigai Lazdijų sporto centrui“, ir į viešosios įstaigos Lazdijų sporto centro 2018-09-14 raštą Nr. LSCD3-74 „Dėl nešiojamo kompiuterio „Lenovo L570-(SMP18Y9RT)“ – CA-00002548 ir telefono „Samsung S7“ – CA-00002512 perdavimo“, Lazdijų rajono savivaldybės taryba n u s p r e n d ž i a:

1. Leisti Lazdijų rajono savivaldybės administracijai (kodas 188714992) perduoti neatlygintinai naudotis pagal panaudos sutartį 5 metų laikotarpiui viešajai įstaigai Lazdijų sporto centrui (kodas 190613858) jos įstatuose numatytai veiklai vykdyti šį Lazdijų rajono savivaldybei nuosavybės teise priklausantį Lazdijų rajono savivaldybės administracijos patikėjimo teise valdomą ilgalaikį materialųjį turtą:

1.1. Nešiojamąjį kompiuterį „Lenovo L570 – (SMP18Y9RT)“, inventorinis Nr. CA-00002548 (įsigijimo vertė – 899,49 Eur, nusidėvėjimo vertė – 209,69 Eur, likutinė vertė (2018-08-31) – 758,30 Eur);

1.2. Telefoną „Samsung S7“, inventorinis Nr. CA-00002512 (įsigijimo vertė – 709,00 Eur, nusidėvėjimo vertė – 189,12 Eur, likutinė vertė (2018-08-31) – 519,88 Eur).

 2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės

administracijos direktoriaus pavaduotoją, sudaryti ir pasirašyti nurodyto ilgalaikio materialiojo turto panaudos sutartį bei perdavimo ir priėmimo aktą su viešąja įstaiga Lazdijų sporto centru.

 3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Ineta Junelienė

2018-10-10

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL ILGALAIKIO MATERIALIOJO TURTO PANAUDOS“ PROJEKTO

**AIŠKINAMASIS RAŠTAS**

2018-10-10

Lazdijų rajono savivaldybės tarybos sprendimo projektas „Dėl ilgalaikio materialiojo turto panaudos“ parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu ir 3 dalies 2 punktu, Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1349](http://www.infolex.lt/lazdijai/Default.aspx?Id=3&DocId=33800)  „Dėl Lazdijų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.2, 5.2 ir 7.2 papunkčiais, atsižvelgiant į Lazdijų rajono savivaldybės administracijos direktoriaus 2018-10-09 sutikimą Nr. 1-2764 „Dėl turto perdavimo viešajai įstaigai Lazdijų sporto centrui“ ir į viešosios įstaigos Lazdijų sporto centro 2018-09-14 raštą Nr. LSCD3-74 „Dėl nešiojamo kompiuterio „Lenovo L570-(SMP18Y9RT)“ – CA-00002548 ir telefono „Samsung S7“ – CA-00002512 perdavimo“.

Šio projekto tikslas – leisti Lazdijų rajono savivaldybės administracijai (kodas 188714992) perduoti neatlygintinai naudotis pagal panaudos sutartį 5 metų laikotarpiui viešajai įstaigai Lazdijų sporto centrui (kodas 190613858) jos įstatuose numatytai veiklai vykdyti šį Lazdijų rajono savivaldybei nuosavybės teise priklausantį Lazdijų rajono savivaldybės administracijos patikėjimo teise valdomą ilgalaikį materialųjį turtą:

1. Nešiojamąjį kompiuterį „LENOVO L570 - (SMP18Y9RT)“, inventorinis Nr. CA-00002548 (įsigijimo vertė - 899,49 Eur, nusidėvėjimo vertė – 209,69 Eur, likutinė vertė (2018-08-31) – 758,30 Eur).

2. Telefoną „Samsung S7“, inventorinis Nr. CA-00002512 (įsigijimo vertė – 709,00 Eur, nusidėvėjimo vertė – 189,12 Eur, likutinė vertė (2018-08-31) – 519,88 Eur).

 Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti nurodyto ilgalaikio materialiojo turto panaudos sutartį bei perdavimo ir priėmimo aktą su viešąja įstaiga Lazdijų sporto centru.

Parengtas sprendimo projektas neprieštarauja galiojantiems teisės aktams.

 Priėmus sprendimo projektą, neigiamų pasekmių nenumatoma.

 Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

 Dėl sprendimo projekto pastabų ir pasiūlymų negauta.

 Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistė Ineta Junelienė.

Ekonomikos skyriaus vyr. specialistė Ineta Junelienė